|  |  |
| --- | --- |
| C:\Users\dir-jw\AppData\Local\Microsoft\Windows\Temporary Internet Files\Content.Outlook\0VGZ1SM2\UWTSD Logo.jpg  **JCO300 (c)** |  |

**CYNGOR**

Cofnodion **ANGHYFYNGEDIG** y cyfarfod a gynhaliwyd am 2.00p.m. ddydd Iau 26 Medi, Ystafell Teifi, Campws Caerfyrddin

|  |  |  |
| --- | --- | --- |
| **Aelodau Cyngor PCYDDS a PC:** | **Aelodau Cyngor PC:** | **Aelodau Cyngor PCYDDS:** |
| Emlyn Dole (Cadeirydd) | Dr Stuart Robb | Natalie Beard |
| Yr Athro Elwen Evans KC (Is-Ganghellor) | Deris Williams | Dr Tracy Cruickshank |
| Justin Albert |  | Maria Dinu |
| John Edge |  | Yr Athro Kyle Erickson |
| Timothy Llewelyn |  | Dr Deborah Hughes |
| Nigel Roberts |  | Rowland Jones |
|  |  | Geraint Roberts |
|  |  | Emlyn Schiavone |
| **Yn bresennol:** |  |  |
| Gavin Bessant, Cyfarwyddwr Gwasanaethau Ariannol |  |  |
| Sarah Clark, Ysgrifennydd y Brifysgol a Chlerc y Cynghorau |  |  |
| Dr Andrew Cornish, Pennaeth, Coleg Sir Gâr |  |  |
| Shône Hughes, Pennaeth Staff |  |  |
| Peter Mannion, Prif Swyddog Gweithredu |  |  |
| Jane O’Rourke, Cyfarwyddwr Gweithredol Adnoddau Dynol |  |  |
| Yr Athro Mirjam Plantinga, PIG (Profiad Myfyrwyr) |  |  |
| Debra Williams PIG (Cysylltiadau Masnachol a Busnes) |  |  |
| Catrin Beard (Cyfieithydd) |  |  |
| Margaret Williams (Ysgrifennydd) |  |  |

Cyn y cyfarfod cynhaliwyd sesiwn gynllunio strategol, y mae ei chofnod wedi’i hatodi i’r Cofnodion Cyfyngedig.

| Cofnod | Prif bwyntiau trafod |
| --- | --- |
| 24.53  Ymddiheuriadau | Cafwyd ymddiheuriadau am absenoldeb gan Geraint Evans, Uzo Iwobi, Dr Liz Siberry, Iwan Thomas. |
| 24.54  Datganiadau o fuddiannau | DERBYNIODD y Cyngor y Datganiadau o Fuddiannau fel y’u nodir yn adroddiad y Clerc (CJO267).  Gwnaeth y Clerc atgoffa’r aelodau i nodi unrhyw eitemau ar yr agenda y byddai’r buddiannau a ddatganwyd ganddynt yn debygol o ymwneud â nhw. |
| 24.55  Cylch gorchwyl a chynllun gwaith 2024/25 | YSTYRIODD y Cyngor ei gylch gorchwyl a chynllun gwaith (JCO268).  Adroddodd y Clerc mai’r cynllun gwaith oedd y map drafft o’r busnes a oedd yn cael ei gynnig ar gyfer cyfarfodydd y Cyngor yn ystod y flwyddyn. Esboniodd y fethodoleg ddiwygiedig oedd yn cael ei threialu at gyfer cyfarfodydd a phapurau, lle byddai un cyfarfod ac agenda’n cwmpasu’r ddau Gyngor, gyda rhai newidiadau i strwythur yr agenda. Byddai cofnodion ar wahân yn dal i gael eu cynhyrchu ar gyfer y ddau Gyngor. Mewn ymateb i sylwadau aelodau, roedd y daflen flaen wedi cael ei diwygio i ganolbwyntio’n gliriach ar y crynodeb gweithredol ac i sicrhau bod y papurau’n cyfeirio at y Cynllun Busnes  Nododd y Clerc sylwadau aelodau ynghylch codio lliw a chytunwyd i ymchwilio i faterion posibl o ran hygyrchedd. |
| 24.56  Adroddiad y Cadeirydd | DERBYNIODD y Cyngor adroddiad y Cadeirydd (JCO269).  Croesawodd y Cadeirydd Dr Tracy Cruickshank a Dr Debbie Hughes i’w cyfarfod cyntaf yn aelodau o staff academaidd y Cyngor. Nododd bod lle gwag arall wedi codi ers y cyfarfod diwethaf yn dilyn ymddiswyddiad Dr Peter Spring a diolchodd iddo am ei gyfraniad at y Cyngor. Byddai etholiad ar gyfer aelod i gymryd ei le yn cael ei gynnal yn y man. Roedd y broses ar gyfer recriwtio aelodau annibynnol newydd yn mynd rhagddo.  Diolchodd y Cadeirydd i’r aelodau am gymryd rhan yng nghyfarfodydd gwerthuso'r llynedd. Byddai’r tîm Llywodraethu yn trefnu’r cylch nesaf o gyfarfodydd cyn hir.  Rhoddodd y Cadeirydd wybod i’r aelodau bod Huw Edwards wedi ymddiswyddo fel Cymrawd Anrhydeddus o’r Brifysgol. Adroddodd ar ei bresenoldeb yng nghinio Cymdeithas Llambed ac yn yr Eisteddfod Genedlaethol ym Mhontypridd. Roedd hefyd wedi mynychu lansiad cynllun strategol y Ganolfan Iaith. |
| 24.57  Adroddiad yr Is-Ganghellor | EITEM GYFYNGEDIG yw hon ac adroddir arni yng nghofnodion cyfyngedig y cyfarfod. |
| 24.58  Adroddiad Undeb y Myfyrwyr | DERBYNIODD y Cyngor adroddiad Undeb y Myfyrwyr (JCO271).  Amlygodd yr adroddiad feysydd o waith Undeb y Myfyrwyr sy’n berthnasol i’r Cyngor, gan ganolbwyntio ar gynrychiolaeth cyrsiau, blaenoriaethau’r tîm swyddogion sabothol a chrynodeb o argymhellion yn yr adroddiad ansawdd blynyddol (a fyddai’n cael ei gyflwyno yng nghyfarfod nesaf y Cyngor).  Cyfeiriodd Llywydd y Grŵp at addysg a phrofiad myfyrwyr ac adroddodd bod strwythur wedi’i greu i gryfhau llais y myfyriwr. Adroddodd bod adborth cadarnhaol wedi’i dderbyn gan yr Athrofa Addysg a’r Dyniaethau (IEH) a’r Athrofa Gwyddorau a Chelfyddydau (WISA) ar waith tasglu cynrychiolwyr Cwrs UyM.  Mewn perthynas â’r adroddiad ansawdd blynyddol, esboniodd Llywydd y Grŵp bod yr argymhellion yn alinio â chynllun gwaith y Brifysgol. Roedd hi wedi gwerthfawrogi’r cyfle i weithio gyda’r Brifysgol. Nododd hefyd ei bod wedi gweithio gyda’r Swyddfa Academaidd wrth ddiweddaru’r Siarter Myfyrwyr.  Adroddodd Llywydd y Grŵp ar wythnos groesawu myfyrwyr lwyddiannus ar bob campws. |
| 24.59  Adroddiad pwyllgor Bwrdd CSG | EITEM GYFYNGEDIG yw hon ac adroddir arni yng nghofnodion cyfyngedig y cyfarfod. |
| 24.60  Adroddiad rheolaeth ariannol ac arian parod | EITEM GYFYNGEDIG yw hon ac adroddir arni yng nghofnodion cyfyngedig y cyfarfod. |
| 24.61  Adroddiad y Senedd | YSTYRIODD y Cyngor adroddiad byr ar gyfarfod y Senedd ar 18 Medi 2024, ynghyd ag eitemau i’w hystyried (JCO276a-d). Byddai’r adroddiad llawn yn cael ei gyflwyno i gyfarfod mis Tachwedd,  CYMERADWYODD y Cyngor Siarter y Myfyrwyr 2024/25.  CYMERADWYODD y Cyngor Gytundeb Perthynas Myfyrwyr 2024/25.  CYMERADWYODD y Cyngor yr argymhellion ar gyfer dyfarnu Cadair Athro Anrhydeddus. |
| 24.62  Cofnodion | CYMERADWYODD y Cyngor gofnodion anghyfyngedig a chyfyngedig y cyfarfodydd a gynhaliwyd ar 11 Gorffennaf 2024 (CO277). |
| 24.63  Cynllun Dirprwyo | CYMERADWYODD y Cyngor Gynllun Dirprwyo 2024/25 (CO278). |
| 24.64  Gweithredu gan y Cadeirydd | DERBYNIODD y Cyngor adroddiad Gweithredu gan y Cadeirydd (JCO280). |
| 24.65  Gweithdrefn datgan buddiannau staff | DERBYNIODD y Cyngor gadarnhad bod y weithdrefn datgan buddiannau staff wedi’i gwblhau (JCO281). |
| 24.66  CCAUC/Medr TAC | DERBYNIODD y Cyngor Delerau ac Amodau Cyllid CCAUC/Medr 2024/25 (JCO282). |
| 24.67  Sêl y Brifysgol | DERBYNIODD y Cyngor yr adroddiad ar y defnydd o Sêl y Brifysgol (JCO283). |
| 24.68  Dyddiad y cyfarfod nesaf | Bydd y cyfarfod nesaf yn cael ei gynnal ar 28 Tachwedd 2024 yn Abertawe. |
|  | Hysbysodd y Clerc yr aelodau bod sesiynau briffio diwedd prynhawn i aelodau wedi’u hadfer. Byddai rhaglen y flwyddyn yn cael ei dosbarthu cyn hir. |